LEO ซุ่มเจรจาดีล M&A เวียดนาม-จีน คาดชัดเจนไตรมาส 2
LEO ซุ่มเจรจาดีล M&A พันธมิตรเวียดนาม-จีน 2 ราย คาดเห็นภาพชัดเจนภายในไตรมาส 2/65 เตรียมขึ้น XD วันที่ 10 พ.ค.65 จ่ายปันผล 0.18 บ.
LEO ซุ่มเจรจาดีล M&A พันธมิตรเวียดนาม-จีน 2 ราย คาดเห็นภาพชัดเจนภายในไตรมาส 2/65
24 มี.ค. 2565

นายเกตติวิทย์ สิทธิสุนทรวงศ์ ประธานเจ้าหน้าที่บริหาร บริษัท ลีโอ โกลบอล โลจิสติกส์ จำกัด (มหาชน) หรือ LEO ผู้ให้บริการโลจิสติกส์แบบครบวงจรชั้นนำของไทย เปิดเผยถึงผลการดำเนินงานปี 2564 มีรายได้รวมแตะ 3,369.7  ล้านบาท เพิ่มขึ้น 198% ขณะที่กำไรสุทธิ 198.8  ล้านบาท เพิ่มขึ้น 250% ทำสถิตินิวไฮต่อเนื่อง  นอกจากนั้นยังเตรียมจ่ายเงินปันผลงวดปี 2564 ส่วนที่เหลืออีก 0.18 บาทต่อหุ้น กำหนดขึ้นเครื่องหมาย XD วันที่ 10 พ.ค.2565 พร้อมจ่ายเงินปันผลในวันที่ 26 พ.ค.2565 รวมเงินปันผลทั้งปีจ่ายอัตรา 0.25 บาทต่อหุ้น
ทั้งนี้บริษัทฯ ยังคงเดินหน้าขยายธุรกิจ เพื่อสร้างผลตอบแทนดีๆให้กับผู้ถือหุ้น โดยยังคงมองหาโอกาสลงทุน M&amp;A บริษัทในต่างประเทศ ล่าสุดอยู่ระหว่างการเจรจา 2 รายในประเทศเวียดนามและจีน คาดว่าจะเห็นภาพชัดเจนภายในไตรมาส 2/2565